Геодезия
Геодезията, според класическата дефиниция на германския геодезист Фридрих Роберт Хелмерт (1843 – 1917), е „наука, която се занимава с измерването и картографирането на повърхността на Земята“. Това включва определяне на геометричната форма на Земята (геоид, терен), ниво на гравитационното поле и ориентацията на Земята в космоса (въртене на Земята).

В математиката, терминът „геодезически“ се използва за теоретично най-късото разстояние между две точки от извити повърхности – геодезична линия.

История 
Геодезията се е зародила като отговор на нуждите на хората, живели по бреговете на река Нил в древен Египет. Всяка година след прииждането на реката границите на отделните имоти се заличавали и се налагало отново да бъдат възстановявани.

По-късно геодезията се разширявала заедно с историческото развитие на човешкото общество.

Структура и основи и подразделения 
Геодезията се дели на пет основни дяла:
 Висша геодезия – изследва формата на Земята и на нейното гравитационно поле и координатите на точки от земната повърхност, разположени една от друга на разстояние по-големи от 500 km. Висшата геодезия се дели на различни дялове.
 Нисша (Равнинна) геодезия – изучава площите на Земята по-малки от 500 km2.
 Инженерна геодезия – изучава геодезическите работи свързани с проучването, проектирането, монтажа и строителството на инженерни съоръжения и строителни обекти. В инженерната геодезия не се взима предвид кривината на Земята.
 Космическа геодезия-ползва данните, получени от космическите спътници.
 Фотограметрия-използва данни, получени чрез аерофотоснимка.

Основни понятия 
 геодезическа снимка – Представлява заснемането на терена чрез ъгъл и разстояние.
 геодезически (топографски) карти – умалено мащабно изображение на голяма част от земната повърхнина. Картите могат да бъдат едромащабни и дребномащабни. Едри мащаби са М 1:100,1:250,1:500, 1:1000, а дребни – М 1:10000, 1:20000 ...1:1000000 и т.н.
 геодезически план – умалено мащабно изображение на малка част от земната повърхнина. Не се отчита кривината от формата на Земята. Мащабите са същите, като при топографските карти.
 геодезически профил – Профилите са надлъжен и напречен профил на терена.

Международни организации 
 International Association of Geodesy (IAG)
 International Union of Geodesy and Geophysics (IUGG)
 Fédération Internationale des Géomètres (FIG)
 Международната организация на студентите по геодезия / International Geodetic Student Organisation (IGSO)

Вижте също 
 Картография
 Маркшайдерство